
Trebinje, 14.10.2026. godine


OSNOVNOM SUDU U TREBINJU 


	Na osnovu člana 43. stav 2. tačka z) i u vezi sa članom 241. Zakona o krivičnom postupku Republike Srpske, p o d i ž e m

O P T U Ž N I C U

	PROTIV:
L. M.

	Što je:
	
	U Trebinju, u vremenskom periodu od 24.01.2023. godine do 13.02.2025. godine,  novac za koji je mogao znati da je pribavljen izvršenjem krivičnog djela Prevara, primio, držao i sa istim raspolagao, na način da je preko platnog sistema „Western union-a“ i „Međunarodne poštanske uputnice“ za BiH, u „Sparkasse Bank“, „Raiffeisen Bank BiH“, „Nova Banka“, Pošte Srpske i „BH Pošte“ podizao novac uplaćen od strane više lica, a koji novac su ta lica uplaćivala na način da su putem društevnih mreža stupili u kontakt sa NN licima sa lažnim ili pseudonimnim profilom, koja NN lica su vršila prevare u tačno neutvrđenom vremenskom periodu u zemljama širom Evrope, pa i u zemljama drugih kontinenata u naprijed pomenutom vremenskom razdoblju koristeći internet, račune drugih lica i lažne dobitne kladioničarske listiće, tako da su im NN lica lažno nudila i uvjeravala ih da mogu ostvariti laku dobit na kladionicama, reklamirajući namještene sportske utakmice i dobitne kladioničarske listiće, tako što će im oni nakon što oštećeni uplate određeni iznos novca dostaviti podatke o namještenim utakmicama i sigurne kvote ili će izvršiti uplatu za njih, dostavljajući im fotografije falsifikovanih dobitnih listića sa velikim dobitkom ili fotografije falsifikovanih potvrda o transferu novca na ime oštećenih, nakon čega su oštećeni uvjereni u novčani dobitak vršili uplatu određenog iznosa novca prema instrukcijama NN lica, radi dobijanja „sigurnih kvota“ ili na ime troškova transfera novca – navodnog dobitka, da bi po uplaćenom novcu NN lica koja su vršila prevare za podizanje novca koristila druga lica, pa je tako osumnjičeni, a nakon što mu je njemu poznato lice saopštilo da je izvršena uplata na njegovo ime i dajući mu „kod“ za podizanje novca, u bankama i pošti predavao svoju ličnu kartu i podizao novac uplaćen od oštećenih, pa je tako podigao:

.....................


na koji način je ukupno podigao novac u iznosu od 258.046,02 KM, svjestan da usljed njegovog činjenja može nastupiti zabranjena posljedica, ali je olako držao da ona neće nastupiti, a za koji novac je mogao znati da potiče iz krivičnog djela prevare, jer je osumnjičeni novac uplaćen od više nepoznatih lica više puta lično podizao, a koji novac je uplaćivan u različitim zemljama, u različitim iznosima, a pri tom znajući „kod“ za podizanje novca bez kog „koda“ se novac nije mogao podići, pa je tako pristao da „prljavi novac“ prima, drži i sa istim raspolaže i tako pomogne i olakša njegovu legalizaciju. 

	Čime da je osumnjičeni počinio produženo krivično djelo Pranje novca iz člana 263. stav 5, a sve u vezi sa stavom 1. Krivičnog zakonika Republike Srpske.

